Държавен вестник, бр. 88, 2006 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  88
Г л а в а  в т о р а
УСЛОВИЯ ЗА ПРЕДОСТАВЯНЕ НА
ФИНАНСОВА ПОМОЩ
Раздел I
Общи условия
Чл. 9. (1) За подпомагане могат да канди-
датстват:
1. физически лица, еднолични търговци и
юридически  лица, регистрирани като земедел-
ски производители по реда на Наредба № 3 от
1999 г. за създаване и поддържане на регистър
на земеделските производители (ДВ, бр. 10 от
1999 г.), или регистрирани  като тютюнопроиз-
водители по реда на Закона за тютюна и тютю-
невите изделия;
2. юридическите лица, регистрирани по реда
на Закона за юридическите лица с нестопанска
цел, които имат за цел устойчиво развитие,
регистрирани като земеделски производители
по реда на Наредба № 3 за създаване и поддър-
жане на регистър на земеделските производи-
тели, или регистрирани като тютюнопроизво-
дители по реда на Закона за тютюна и тютюне-
вите изделия;
3. общини;
4. обединения  на физически лица, регист-
рирани като земеделски производители по
реда на Наредба № 3 за създаване и поддър-
жане на регистър на земеделските произво-
дители, или регистрирани като тютюнопро-
изводители по реда на Закона за тютюна и
тютюневите изделия—за дейностите по чл. 2,
ал. 1, т. 3 и 4.
(2) Общините могат да кандидатстват за
подпомагане само за дейности от направлени-
ята управление на полуестествени местообита-
ния и подкрепа на противоерозионни практики
с проекти, одобрени от общинския съвет.
(3) Кандидатите за подпомагане трябва да
са собственици на земеделска земя   или да
ползват земеделска земя въз основа на право
на ползване или по договор за наем или за арен-
да със срок не по-кратък от 5 години. Догово-
рът за наем трябва да бъде нотариално заверен
и вписан в службата по вписванията.
Чл. 10.  (1) Когато кандидатът е обединение
по чл. 9, ал. 1, т. 4, на изискванията за кандидат-
стване  трябва да отговаря всеки от участници-
те в обединението.
(2) В случаите по ал. 1 всеки от участниците
в обединението е страна по договора за подпо-
магане на изпълнението на агроекологичен
проект.
Чл. 11. (1) Подпомагат се кандидати, които
имат образование и професионална квалифика-
ция в направление “Селско стопанство”, придо-
бити в обучаваща институция по тази наредба.
(2) Подпомагат се и кандидати, успешно пре-
минали курс за професионално обучение по
сектор  “Агроекологично земеделие”, органи-
зиран от обучаваща институция по ал. 1.
(3) Подпомагат се и кандидати, които при-
тежават  не по-малко от 3 години професиона-
лен опит  в областта на селското стопанство.
(4) При подпомагане на общини, юриди-
чески лица или еднолични търговци на усло-
вията по ал. 1—3  трябва да отговаря физичес-
кото лице, управляващо агроекологичната
дейност.
Чл. 12. (1) Земеделските стопанства на кан-
дидатите трябва да отговарят на ветеринар-
но-санитарните, фитосанитарните и хигиен-
ните изисквания, както и на изискванията за
опазване на околната среда  съгласно българ-
ското законодателство към момента на кан-
дидатстване.
(2) Когато българското законодателство
съдържа преходни периоди за изискванията по
ал.1, кандидатите трябва да изпълнят съответ-
ните изисквания не по-късно от крайния срок
по  договора за подпомагане на  изпълнението
на агроекологичен проект в случай,  че  норма-
тивният акт предвижда по-дълъг срок.
Чл. 13. (1) Кандидатите за подпомагане пред-
ставят агроекологичен план за управление на
земеделското стопанство.
(2) Разходите за изготвянето на агроеколо-
гичния план не се включват в подпомаганите
дейности.
Чл. 14. (1)  Агроекологичният план съдържа
описание на  поземлените имоти на земеделс-
кото стопанство и на техни части (полета), как-
то и други данни в съответствие с  изискванията
по тази наредба.
(2) Агроекологичният план се подписва от
кандидата или от упълномощено от него лице с
нотариално заверено пълномощно.
(3) Агроекологичният план се придружава
от карта на земеделското стопанство.
Чл. 15.  (1)  Картата на земеделското стопан-
ство съдържа данни за:
1. границите, площта, начина на трайно пол-
зване на поземлените имоти и/или полета, от-
глежданите върху тях селскостопански култу-
ри  и извършваните върху тях селскостопански
дейности;
2. стопанските и други постройки;
3. естествените местообитания и релеф от
значение за изпълнение на  проверимите стан-
дарти за  добра  фермерска  практика, както и
за технологии и методи, прилагани в земеделс-
кото стопанство;
4. границите на защитени територии и вида
на ограниченията при ползване.
(2) Картата се изготвя въз основа на скици и/
или извлечения от картата на възстановената
собственост и картата на ползването на съот-
ветните землища, по местоположението на
земеделското стопанство в границите на общи-
ната  в подходящ мащаб не по-дребен от 1:5000,
издадени от съответната общинска служба по
земеделие и гори (ОСЗГ).